India Australia T20 3rd match in sydney
టీ20 శతకంతో చితక్కొట్టిన వాట్సన్..
భారత్, ఆస్ట్రేలియా మధ్య సిడ్నీలో జరుగుతున్న మూడో టీ20 మ్యాచ్ లో తొలుత బ్యాటింగ్ చేసిన ఆస్ట్రేలియా జట్టు నిర్ణీత 20 ఓవర్లలో 197 పరుగులు చేసింది
TNN | Updated:
Jan 31, 2016, 03:44PM IST
భారత్ , ఆస్ట్రేలియా మధ్య సిడ్నీలో జరుగుతున్న మూడో టీ20 మ్యాచ్ లో తొలుత బ్యాటింగ్ చేసిన ఆస్ట్రేలియా జట్టు నిర్ణీత 20 ఓవర్లలో 197 పరుగులు చేసింది. జట్టు కెప్టెన్ ఆరోన్ పించ్ గాయాలపాలవడంతో అతగాడి స్థానంలో వాట్సన్ బాధ్యతలు చేపట్టాడు. పిచ్ మీదకు వచ్చిందే తడవుగా చెలరేగిపోయాడు. భారత బౌలర్లను దీటుగా ఎదుర్కొని సెంచరీ కొట్టాడు. మొత్తం 71 బంతుల్లో 10 ఫోర్లు , ఆరు సిక్సర్లతో కలిపి 124 పరుగులు చేశాడు. జట్టులో అతగాడు తప్ప మిగిలిన ఆటగాళ్లు పెద్దగా రాణించలేదు. మిగిలిన ఆటగాళ్లు ఉస్మాన్ ఖాజా , షాన్ మార్ష్ , మాక్స్ వెల్ వచ్చినట్లే వచ్చి పెవిలియన్ దారి పట్టినా వాట్సన్ తగ్గలేదు. నిర్ణీత 20 ఓవర్లలో ఆస్ట్రేలియా జట్టు 5 వికెట్లను కోల్పోయి 197 వద్ద ముగించింది.